Ապա հրապարակում հավաքվածներին հորդորեց հաստատել, «…որ մենք պատրաստ ենք ազգովի ջախջախիչ հակահարված տալու Ադրբեջանի ցանկացած սադրանքի», չնայած Հայաստանն ու Արցախը պատերազմ չեն ուզում. «Մենք պատրաստ ենք խաղաղ բանակցությունների: Նրանք չեն հասկանում, որ ղարաբաղյան խնդրի լուծող-չլուծողը կառավարությունը չէ, այլ ժողովուրդն է: Եթե բանակցային գործընթացում լինի մի տարբերակ, որը ես կհամարեմ, որ լավ տարբերակ է, կգամ այստեղ եւ կներկայացնեմ ձեզ, եւ դուք կորոշեք՝ գնո՞ւմ ենք այդ տարբերակով կարգավորման, թե՞ ոչ»: